દિવ્યાંગ મહેશભાઇએ પોલીસને જણાવ્યું હતું કે, તેઓ વર્ષોથી રાજકોટ અને જામનગર વચ્ચે અપડાઉન કરે છે તેઓની પાસે મોટાભાગે દશ કિલો જેટલી જ ચાંદી હોય છે જોગાનુજોગ મંગળવારે 20 કિલો ચાંદી અને થોડુ સોનું પણ હતું. છ વર્ષ પહેલા પણ કેટલાક શખ્સોએ લૂંટી લેવાનો પ્રયાસ કર્યો હતો અને નવ દિવસ પૂર્વે પણ રામનાથપરામાં હતા ત્યારે કેટલાક લૂંટારુઓએ કિંમતી મતા ભરેલો થેલો લૂંટી લેવાની કોશિશ કરી હતી. જોકે ઉપરોક્ત બંને વખતે લૂંટારુઅો સફળ થયા નહોતા અને મંગળવારે ફરી ફાવી ગયા હતા. અગાઉ બે વખત લૂંટના પ્રયાસ થયા ત્યારે પોલીસ ફરિયાદ ન કરી હોવાનું પણ મહેશભાઇએ કહ્યું હતું.